Korfbal ta un sport cu ta orgina di Hulanda. E maestro di scol 
Nico Broekhuijsen a inventa e wega di korfbal na 1902. Despues 
cu el a bai Suecia pa un curso unda el a sera conoci cu e wega 
sueco di ringbal. Pa haci e pasada di e bale dor di e renchi 
mihor visible Nico Broekhuijsen a cambia e renchi pa un macu- 
to, un Korf na Hulandes. 
Na Aruba Korfbal a wordo introduci dor di e fraters y surnan na 
scolnan catolico. Dentro di algun aña korfbal a haya un acohida 
serca e poblacion Arubiano. Hopi tabata e ekiponan deportivo cu 
a dedica na korfbal den e añanan ’30 y ’40. 
Cu tempo e popularidad di korfbal a mengua pero na fin di aña- 
nan ’70 a rebiba un bes mas despues cu na 1977 a forma un 
team di Aruba pa hunga algun wega Amistoso entre e ekipo di 
Golden Finch di Boneiro y Flamingo di Corsou. 
Teamnan biew di Korfbal tabata e.o. Tivoli, Caribe, Sparta 
(O’stad), Noord Central, Victoria, Las Estrellas, Volharding, 
Chesterfield, Jong Holland. 


Historia di korfbal na Aruba: Entrevista cu Stefanita (Titi) Tromp-Gil 


Ekipo di korfbal Noord Master, cu a wordo lanta na 1977 pa e wega amistoso entre Aruba Corsou y Boniero na april 1977. E 
torneo entre Aruba Corsou y Boniero a rebiba e interes pa Korfbal na Aruba. Ekiponan cu a lanta después tabata e.o. 
Volvox, Brionic, Victoria, Arukorf, Caribbean stars, Sky Lab, Santa Cruz Stars, San Nicolas Angels, Tanki Leendert. 


Clyde Harms recibiendo un trofeo como Capitan 
di e team di Korfbal Indians 


Team Victoria, 1951 


